Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Állami Számvevõszék felállításáról az 1989 októberében megszavazott alkotmánymódosítással döntött az Országgyûlés, majd néhány nappal késõbb az úgynevezett sarkalatos törvények egyikeként elfogadta az Állami Számvevõszékrõl szóló 1989. évi XXXVIII. törvényt (a továbbiakban: ÁSZtv.).
Paragraph Index: 746

(2) Az Állami Számvevõszék az állami ellenõrzés legfõbb szerve, az e törvényben meghatározott feladatkörében általános hatáskörrel rendelkezik.” Az e törvényhelyhez fûzött jogalkotói indokolás szerint „a jogállam szervezeti rendszerében az Országgyûlés hatáskörébe tartozik a társadalom- és gazdaságpolitika fõ irányainak meghatározása, az államháztartás ellenõrzése. Az Országgyûlés e feladatoknak akkor tud eleget tenni, ha olyan ellenõrzõ szervvel rendelkezik, amely független a kormánytól és csak a törvényeknek van alárendelve. A Javaslat ezért kimondja, hogy az Országgyûlés pénzügyi-gazdasági ellen- õrzõ szerveként Állami Számvevõszék jön létre. Az Állami Számvevõszék az állami ellenõrzés legfõbb szerve [(2) bekezdés]. A minõsítésnek garanciális tartalma van, kizárja, hogy a törvényhozás ellenõrzõ szerve fölé vagy mellé más államhatalmi ágak azonos szintû ellenõrzõ szervet emeljenek. Az Állami Számvevõszék a pénzügyi-gazdasági ellenõrzés területén általános ellenõrzési hatáskörrel rendelkezik, ellenõrzést végezhet mindenütt, ahol állami pénzt használnak fel vagy kezelnek. Az Állami Számvevõszék Javaslat szerinti hatásköre azt is kizárja, hogy a pénzügyi-gazdasági ellenõrzésben más szerv hasonló ellenõrzést végezzen. Ezzel összhangban a Javaslat 17. § (5) bekezdése lehetõvé teszi, hogy az Állami Számvevõszék a Minisztertanács felkérésére is végezzen ellenõrzést.” Az ÁSZ feladatkörét meghatározó – az elõbbiekben idézett – törvényi rendelkezést 1989 óta az Országgyûlés pontosította és kiegészítette, de érdemben nem változtatott rajta. A közpénzek átláthatóságának garanciájaként az Alkotmány 32/C. § (2) bekezdése elõírta, hogy az ÁSZ által végzett ellenõrzésekrõl szóló jelentést nyilvánosságra kell hozni. E szabályt az ÁSZtv. 18. § (1) bekezdése annyival toldotta meg, hogy a nyilvánosságra hozott jelentés nem tartalmazhat államtitkot vagy szolgálati titkot. A jelentések nyilvánosságáról szóló törvényi rendelkezés 2004-ben a következõképpen módosult:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes